Capital Society : UAC หุ้นยั่งยืน 5 ปีซ้อน!
Capital Society : UAC หุ้นยั่งยืน 5 ปีซ้อน!
17 ธ.ค. 2563

สุดปัง! สำหรับ บมจ.ยูเอซี โกลบอล (UAC) ที่นำทัพโดย CEO “ชัชพล ประสพโชค” เพราะหลังจากประกาศงบ 9 เดือนปี 63 สามารถทำกำไรสุทธิไปแล้ว 163.55 ล้านบาท แถมใจป้ำปันผลระหว่างกาล อีก 0.06 บาท/หุ้น
ล่าสุดยังได้รับการคัดเลือกให้เป็นหุ้นยั่งยืน หรือ Thailand Sustainability Investment (THSI) ปี 2020 ต่อเนื่อง 5 ปีซ้อน สอดรับกับแผนนโยบายสู่การก้าวเป็นผู้นำด้านพลังงานทดแทน – เคมีภัณฑ์สะอาด ภายใต้คอนเซ็ปต์ “25 ปี ก้าวต่อไปด้วยความยั่งยืน”
งานนี้เรียกว่า นอกจากการตอกย้ำความเชื่อมั่นให้กับผู้ถือหุ้นแล้ว ยังสร้างความน่าเชื่อถือให้กลุ่มนักลงทุนสถาบัน เห็นถึงความมุ่งมั่นขององค์กร ที่ตระหนักและให้ความสำคัญในการดำเนินธุรกิจอย่างมีความรับผิดชอบต่อสิ่งแวดล้อม สังคม และการบริหารภายใต้หลักบรรษัทภิบาล (Environment, Social and Governance : ESG) อีกด้วย
ที่สำคัญเชื่อว่าระดับ UAC แล้วข่าวดียังไม่หมดแค่นี้ เพราะหากรัฐบาลเคาะโรงไฟฟ้าชุมชุนเมื่อไร รับรอง UAC เป็นอีกหนึ่งหุ้นในกลุ่มพลังงาน ที่น่าจับตาไม่แพ้ตัวตัวอื่นๆ อย่างแน่นอน